Súradnice: 48°09′53″S 17°09′19″V﻿ / ﻿48,16462°S 17,15519°V﻿ / 48.16462; 17.15519

Sídlo na Trnavskej ceste 100 v Bratislave
**Fond národného majetku Slovenskej republiky** (**FNM SR**) je slovenská právnická osoba, ktorej hlavnou činnosťou je prevod majetku štátu určeného na privatizáciu na neštátne subjekty. FNM svoje poslanie ďalej špecifikuje ako "realizáciu privatizačných projektov na základe rozhodnutí o privatizácii. V prípade priameho predaja majetku alebo akcií organizuje fond výberové konania, alebo zabezpečuje prípravu a priebeh verejných obchodných súťaží, pripravuje a uzatvára kúpne zmluvy s nadobúdateľmi privatizovaného majetku. Pri privatizácii uskutočnenej vložením štátneho majetku do akciovej spoločnosti je fond zakladateľom a jediným akcionárom, ktorý následne tieto akcie prevádza na nadobúdateľov v súlade s rozhodnutím o privatizácii." Fond je pod dohľadom Národnej rady SR. K 2. decemberu 2011 vlastnil akcie v hodnote 2,3 miliardy eur v 75 firmách, medzi najväčšie patrí okrem Slovak Telekomu aj Slovenský plynárenský priemysel, Slovenské elektrárne či Slovenská elektrizačná prenosová sústava.. FNM SR bol ku 1.1.2016 zrušený (Zákon č. 375/2015 Z. z.), majetok a záväzky boli prevedené na právnickú osobu určenú Ministerstvom hospodárstva Slovenskej republiky, ktorej jediným akcionárom je štát.

Kauza Gorila
------------

Ako reakcia na kauzu Gorila bola k 18. januáru 2012 zo svojej funkcie odvolaná predsedníčka výkonného výboru Anna Bubeníková, nominovaná SDKÚ-DS. Prezident SR Gašparovič proces menovania nového vedenia zastavil s tým, že krátko pred marcovými parlamentnými voľbami nevidí zmysel v tom, aby sa vymenúval nový predseda fondu, a necháva to už na novú vládu. Oklieštené vedenie fondu však prezidenta upozornilo, že fungovanie FNM bez vedenia môže ohroziť vyplácanie dividend v spoločnostiach vo vlastníctve štátu.

Predsedovia výkonného výboru FNM
--------------------------------

| Meno | Funkčné obdobie |
| --- | --- |
| doc. Ing Štefan Gavorník CSc | 1994 – 1996 |
| Ing. Milan Rehák | 1997 – 1998 |
| Ing. Ladislav Sklenár, CSc. | 1998 – 2000 |
| JUDr. Pavol Hulík | 2000 – 2003 |
| Ing. Daniel Végh | 2003 - 2006 |
| Ing. Augustín Hambálek | 2006 - 2006 |
| Ing. Vladimír Kocourek | 2006 - 2010 |
| Ing. Anna Bubeníková   | 2010  - 2012 |
| Ing. Branislav Bačík | 2012 – 2016 |

Referencie
----------

1. 1 2 3   *Fond národného majetku Slovenskej republiky* [online]. Bratislava: Fond národného majetku Slovenskej republiky, [cit. 2012-01-26]. Dostupné online. Archivované 2011-09-05 z originálu.
2. 1 2 3   *FNM nemá vedenie, Slovensko dividendy* [online]. Bratislava: Hospodárske noviny, 24.01.2012, [cit. 2012-01-26]. Dostupné online.
3. 1 2   *Rozdelenie akcií vo vlastníctve FNM SR* [online]. Bratislava: Fond národného majetku Slovenskej republiky, 2.12.2011, [cit. 2012-01-26]. Dostupné online. [nefunkčný odkaz]
4. ↑   *FNM SR a privatizácia* [online]. Bratislava: Fond národného majetku Slovenskej republiky, [cit. 2012-01-26]. Dostupné online. Archivované 2011-04-08 z originálu.
5. ↑   *Súd potvrdil odpočúvanie z Gorily* [online]. Bratislava: TA3, 12.01.2012, rev. 2012-01-12, [cit. 2012-01-26]. Dostupné online. [nefunkčný odkaz]
6. ↑   *O novom šéfovi FNM už súčasný kabinet nerozhodne* [online]. Bratislava: aktualne.sk, 24.01.2012, rev. 2012-01-24, [cit. 2012-01-26]. Dostupné online.
7. ↑   *Výpis z obchodného registra SR* [online]. www.orsr.sk, [cit. 2021-03-08]. Dostupné online.

Externé odkazy
--------------

* Archivní Webstránka Fondu národného majetku SR